Diari Oficial de la Generalitat Valenciana


Sumari del DOGV 7406, del 19-11-2014 (2014/10392)

Notificació de la sentència dictada en el procediment de guarda i custòdia número 23/2014.
------------------------------------------------------------------------------------------

### Dades del document

Número de DOGV
:   7406

Data del DOGV
:   19-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10869


Organisme emissor
:   Jutjat de Violencia Sobre la Dona Número 1 de Dénia

Tipus de document
:   Edicte

Notificació de la sentència dictada en el procediment de guarda i custòdia número 23/2014. [2014/10915]  
Família, guarda, custòdia o aliments fill menor no matrimonial no consensuat 000023/2014-V  
De: Elena Deneva.  
Procurador: Enrique Sastre Botella.  
Contra: Hassan Ahizoune.  
Procurador/a: -  
En el procediment de referència s'ha dictat la resolució que literalment diu així:  
  
«Sentència número 000046/2014  
Dénia, 4 de novembre de 2014  
  
Vistes per mi, Javier Ignacio Reyes López, magistrat del Jutjat de Violència sobre la Dona número 1 de Dénia, en règim de substitució ordinària, les actuacions del procediment civil número 23/2014, promogut en virtut de demanda presentada pel procurador Enrique Sastre, en nom d'Elena Deneva, assistida per la lletrada Asunción Bisquert, contra Hassan Ahizoune, en situació processal de rebel·lia, sobre mesures de pàtria potestat, guarda i custòdia, règim de visites i aliments, amb intervenció del ministeri fiscal, dicte la sentència següent.  
  
  
Dispositiva  
Estime la demanda presentada pel procurador Enrique Sastre, en nom d'Elena Deneva, assistida per la lletrada Asunción Bisquert, contra Hassan Ahizoune, en situació processal de rebel·lia, i acorde:  
  
1. Atribuir a la mare la guarda i custòdia del fill menor d'edat, B. A.  
  
2. La pàtria potestat serà compartida, encara que aquelles determinacions la urgència de les quals no permeta la consulta a l'altre progenitor seran adoptades per la mare, que és amb qui residix el menor habitualment.  
3. Quant al règim de visites, s'establix el de caps de setmana, un de cada tres i sense pernocta, els dissabtes de 10.00 a 20.00 hores i els diumenges de 10.00 a 20.00 hores i, entre setmana, els dimecres, dos de cada tres i no coincidents amb el cap de setmana d'arreplega de dissabte i diumenge, des de l'eixida del col·legi fins a les 20.00 hores.  
Atés que hi ha una orde d'allunyament del pare respecte de la mare, les visites s'hauran de realitzar amb la intermediació d'un familiar o persona de confiança. El menor serà arreplegat, excepte quan ho siga en el col·legi on estudia, en el domicili de la mare, on serà reintegrat en l'horari que pertoque.  
El present règim de visites entrarà en vigor en el moment en què es dicte la sentència, i correspon el primer cap de setmana al pare.  
  
4. El pare haurà de contribuir amb una pensió d'aliments a favor del menor de cent huitanta euros (180 ?) mensuals, que haurà d'abonar per mensualitats anticipades, els primers cinc dies de cada mes en el compte que designe la mare. L'esmentat import s'actualitzarà d'acord amb les variacions de l'índex de preus al consum, publicat per l'Institut Nacional d'Estadística o organisme que el substituïsca, sense necessitat de requeriment previ, en data 1 de gener de cada any, i la mencionada actualització començarà al gener de 2015.  
5. Qualsevol gasto extraordinari que puga originar-se respecte del fill correspondrà als pares per mitat, en tot cas i a títol enunciatiu tenen esta condició els següents: gastos mèdics de qualsevol tipus que no estiguen coberts per la Seguretat Social o que, estant coberts, siga necessari incórrer-hi per urgència, especialitat o gravetat del tractament, gastos d'odontologia i oftalmologia, matrícules de col·legis o centres d'educació a què assistisca, llibres, uniforme, activitats extraescolars.  
  
6. Finalment, i podent haver risc de sostracció del menor d'edat per part del pare, la ruptura de la parella està sent conflictiva, amb denúncies per violència de gènere i una condemna ferma, s'acorda expedir ofici a la Direcció General de la Policia, perquè es procedisca a la retirada del passaport del menor.  
S'imposen les costes d'esta instància al demandat.  
Esta resolució no és ferma i s'hi pot interposar recurs d'apel·lació en el termini de cinc dies des de la seua notificació.  
Així ho acorda, mana i firma, Javier Ignacio Reyes López, magistrat del Jutjat de Violència sobre la Dona número 1 de Dénia, en règim de substitució ordinària; en done fe.»  
I com a conseqüència de l'ignorat parador de Hassan Ahizoune, s'estén el present edicte perquè servisca de cèdula de notificació.  
  
Dénia, 5 de novembre de 2014.- El secretari judicial: Francisco Javier Cremades López de Teruel.